Държавен вестник, бр. 24, 2004 г., стр. 43

Б Р О Й  24
Д Ъ Р Ж А В Е Н   В Е С Т Н И К
С Т Р .  43
(2) Бронята се проектира така, че всички
твърди външни повърхности са с минимален
радиус на закръгление 5 mm.
(3) Разпоредбата на ал. 2 не се прилага за
компоненти, поставени допълнително на бро-
нята, нейни съставни части или елементи, ин-
тегрирани в бронята, които са издадени по-мал-
ко от 5 mm, при условие че външните им ъгли
са заоблени.
(4) Външните ъгли на части, издадени на по-
малко от 1,5 mm от външната повърхност, мо-
гат да не са закръгление.
Чл. 21. (1) Дръжките за врати и багажници
се проектират и изработват така, че да изпък-
ват не повече от 40 mm, а в случаи на други
издадени части—30 mm.
(2) Когато на страничните врати са монти-
рани въртящи се дръжки, те трябва да отгова-
рят на едно от следните изисквания:
1. отвореният край на дръжката е насочен
назад—при дръжки с успоредно въртене на рав-
нината на вратата, чийто край е огънат в посо-
ка към равнината на вратата; такива дръжки
се монтират в защитено място (рамка) или в
кухина;
2. отвореният край на дръжката е насочен
назад или надолу—при дръжки, въртящи се във
всяка посока, която не е успоредна на равнина-
та на вратата; при затворено положение дръж-
ките са оградени от защитна рамка или са мон-
тирани в кухина.
(3) Допуска се използване на дръжки, ко-
ито не отговарят на изискванията на ал. 2,
т. 2, когато:
1. имат независим връщащ (възвратен) ме-
ханизъм;
2. при повреда на връщащия механизъм не
изпъкват повече от 15 mm;
3. в отворено положение отговарят на изис-
кванията по чл. 13;
4. тяхната крайна (задна) площ е не по-мал-
ка от 150 mm2 при измерване на разстояние
максимум 6,5 mm от най-изпъкналата точка.
Чл. 22. (1) Колелата, гайките за тяхното зак-
репване, капачките на главините и тасовете не
трябва да имат остри или режещи изпъкналос-
ти, издадени извън външната равнина на джан-
тата на колелото. Не се допуска ползването на
крилчати гайки.
(2) При движение на ПС по права линия нито
една част от колелата (с изключение на гуми-
те), разположена над хоризонталната равнина,
преминаваща през оста им на въртене, не тряб-
ва да е извън контурите върху хоризонталната
равнина на вертикалната проекция на външна-
та повърхност или каросерията.
(3) Тасовете, които закриват гайките и гла-
вината, могат да се издават извън хоризонтал-
ната проекция при условие, че радиусът на зак-
ръгление на повърхността на издадените части
е не по-малък от 30 mm и издадеността на тасо-
вете е не повече от 30 mm.
Чл. 23. (1) Улеите трябва да са:
1. огънати навътре, или
2. краищата им да са със защитно устройство.
(2) Незащитен улей се счита за обкантен или
обезопасен, когато е огънат назад приблизител-
но на 180° или е огънат към каросерията по на-
чин, че не се допира със сфера с диаметър 100 mm.
Чл. 24. Огънатите кантове от обшивката на
каросерията са с радиус на закръгление не по-
малък от 2,5 mm, който е най-малко 0,1 от ви-
сочината “Н” на изпъкналостта, измерена в
съответствие с метода, описан в т. 1 от прило-
жение № 2.
Чл. 25. Радиусът на закръгление на краища-
та на страничните обтекатели на въздуха и от-
разителите на дъжда, които могат да са издаде-
ни навън, трябва да е най-малко 1 mm.
Чл. 26. (1) Скобите за крика и изпускателна-
та тръба не трябва да се издават повече от 10
mm извън вертикалната проекция на линията
на пода, разположен непосредствено над тях.
(2) Когато изпускателната тръба завършва
със закръглени ръбове с минимален радиус на
закръгление 2,5 mm, тя може да се издава пове-
че от 10 mm извън вертикалната проекция на
подовата линия.
Чл. 27. Клапите и отворите (входящи и изхо-
дящи) за вентилация трябва да отговарят на
изискванията на чл. 11, 12 и 13 при всички усло-
вия на експлоатация на ПС.
Чл. 28. (1) Отваряемите капаци на покриви-
те се изпитват само в затворено положение.
(2) Превозно средство с подвижни покриви
се изпитва при отворено и затворено положе-
ние на покрива при следните условия:
1. при ПС със затворен покрив не се разг-
лежда вътрешната му част, ограничена от въ-
ображаемата повърхност на затворения покрив,
когато той е отворен;
2. при ПС със сгъваем покрив и специален
кожух за него в сгънато положение изпитване-
то се извършва в работно състояние на кожуха.
Чл. 29. При всички условия на експлоатация
на ПС стъклата на прозорците, които се отва-
рят навън, трябва да отговарят на следните
изисквания:
1. краищата не се издават напред;
2. части от стъклата не се издават извън га-
баритната широчина на ПС.
Чл. 30. Закрепващите елементи, предвиде-
ни от производителя на ПС за регистрационна-
та табела, трябва да отговарят на изискванията
на чл. 13, ако те се допират със сфера с диаме-
тър 100 mm.
Г л а в а  т р е т а
ОДОБРЯВАНЕ ТИПА НА БАГАЖНИЦИ,
БАГАЖНИЦИ ЗА СКИ, РАДИОПРИЕМА-
ТЕЛНИ ИЛИ ПРЕДАВАТЕЛНИ АНТЕНИ
КАТО ОТДЕЛНИ ТЕХНИЧЕСКИ ВЪЗЛИ
Раздел I
Заявление за одобряване на типа
Чл. 31. Одобряването типа на багажник,
багажник за ски, на радиоприемателна или
предавателна антена като отделни технически